Autómánia: Útmutató az autóápoláshoz Steib Roland

2024

Underground Kiadó Kft.

www.undergroundkiado.hu

Minden jog fenntartva!

ELŐSZÓ

Kedves Olvasó!

Nagy megtiszteltetés számomra, hogy bemutathatom Neked ezt a könyvet, amely az autókozmetika és autótakarítás világába kalauzol el Téged.

Engedd meg, hogy röviden bemutassam magam, és hogy miért tartom fontosnak ezt a témát.

1988-ban születtem egy Tolna megyei kisvárosban. A szeretet és érdeklődés az autók iránt már gyermekkoromban megvolt, hiszen édesapám autószerelőként dolgozott, autók között nőttem fel.

Bár a szerelés nem lett az életem része, azonban az autókozmetika iránti szenvedélyem és az autók iránti szeretetem vezetett oda, hogy vállalkozásba fogjak ezen a területen.

2016-ban, Magyarországon kezdtem el vállalkozni az autókozmetika területén. Itt még csak egyszerűen szeretetből végzettség nélkül dolgoztam, majd 2019-ben autókozmetikus mestervizsgát tettem.

Az élet útjai azonban változatosak, és 2020-ban Ausztriába költöztem. Az új környezet és lehetőségek felkeltették az érdeklődésemet más területek iránt, futárként dolgoztam, de végül, 2023-ban újra az autókozmetika irányába terelődtek a gondolataim. Nem tudtam elképzelni az életem enélkül.

Ausztriában indítottam el autókozmetikai vállalkozásomat, és azóta azon dolgozom, hogy minőségi szolgáltatást nyújtsak ügyfeleimnek, és az autók szépségét és állapotát újra ragyogóvá varázsoljam.

Az évek alatt megszerzett tapasztalataimat szeretném minél több emberrel megosztani, akik hasonlóan érdeklődnek a szakma iránt.

E könyv azoknak szól, akik érdeklődnek az autókozmetika iránt, és szeretnék megismerni ennek a területnek a fortélyait.

De nem csak a szakembereknek szól, hanem mindazoknak is, akik egyszerűen csak szeretnék tudni, hogyan tarthatják rendben és szépen autóikat otthonuk kényelmében.

Habár sok olyan dologba vezetlek be, mely csak kozmetikai körülmények között alkalmazható, viszont leegyszerűsített otthoni változatokat is mutatok részedre.

Remélem, hogy ez a könyv segítséget nyújt Neked az autókozmetika világának felfedezésében, és hogy inspirációt és hasznos információkat talál benne az autód ápolásához és szépítéséhez.

Köszönöm, hogy elmerülsz te is ebben az érdekes világban velem!

A könyvben felhasznált képek illusztrációk, és a Google keresőmotorok alapján nyilvánosan megtalálhatóak!

Üdvözlettel:

Steib Roland autókozmetikus

Egyéni vállalkozó

ELSŐ FEJEZET Belsô takarítàs Az autó belső tisztántartása és ápolása kulcsfontosságú a kényelem, a biztonság és az autó hosszú élettartama szempontjából. Ez a könyv átfogó útmutatást nyújt az autó belsejének hatékony tisztításához és ápolásához.

Megismerheted a legjobb technikákat és eszközöket az ülések, a műszerfal, a szőnyegek és a belső felületek tisztításához, valamint megtanulhatod, hogyan távolítsd el a foltokat és az illatokat.

Fedezd fel, hogyan tarthatod autód belső részét frissnek és ragyogónak, hogy minden utazás kényelmes és élvezetes legyen. Ez a könyv minden autótulajdonosnak elengedhetetlen útmutatója a tiszta és ápolt autó belsőjének megteremtéséhez.

Eszközigény és szerek

Az autó belső takarítása és ápolása során számos eszköz és tisztítószer szükséges, hogy az autó belső tiszta, friss és ápolt legyen.

Íme néhány alapvető eszköz és tisztítószer, amelyek segítségével hatékonyan tisztíthatod és ápolhatod autód belterét:

Eszközök:

Porszívó: A szennyeződések és a por eltávolításához használj porszívót, melyhez különböző

fejeket is használhatsz a nehezen hozzáférhető helyek tisztításához.

Mikroszálas törlőkendők: Finom por és szennyeződések eltávolítására használhatók a műszerfal, az ajtók és más felületek tisztítására.

Kárpittisztító kefe: A szövet- és bőrkárpitok alapos tisztításához szükséges.

Kefék, ecsetek: A kárpitok, illetve a nehezebben hozzáférhető rések, nyílások tisztítására alkalmasak.

Tartalék porszívózsákok és filcek: Mindig legyen kéznél tartalék, hogy hosszabb takarítási folyamatok során ne akadályozza a munkát bármely eszköz hiánya.

Elengedhetetlen hogy....

Legyen egy olyan porszívód, mely nagyobb teljesítménnyel bír és több kiegészítőt tartalmaz.

Gondolok itt arra, hogy vékonyabb véget, kefés véget is tartalmazzon, mivel ezek a kiegészítők nagyban megkönnyíthetik a munkád.